**II 2 – Italijanščina, 8. RAZRED**

**8. TEDEN (11. 5. – 15. 5. 2020)**

Pozdravljeni,

upam, da ste dobro.

Pred nami je osmi teden učenja na daljavo, v katerem nadaljujemo s peto enoto v učbeniku. Sledijo navodila za samostojno delo, tudi tokrat so razdeljena na dva dela.

V primeru dodatnih vprašanj me lahko kontaktirate preko elektronske pošte: nina.martelanc@os-franaerjavca.si .

Ostanite zdravi.

Lep pozdrav,

Nina Martelanc

1. DEL – zapis v zvezek:

**CHIEDERE E DIRE DOVE SI VA (=Vprašati in povedati, kam gremo)**

Come sei elegante! Dove vai questa sera?

(=Kako si eleganten! Kam greš danes zvečer?) Vado ad una festa di compleanno.

(Grem na rojstnodnevno zabavo.)

Dove andate per la cena di fine anno?

(Kam greste na zabavo ob zaključku leta? Andiamo a mangiare la pizza con i

professori. (Gremo na pico s profesorji.)

GLAGOL *ANDARE* (=iti)

io VADO noi ANDIAMO glagol *andare* je nepravilen,

tu VAI voi ANDATE zato se ga naučimo na pamet.

lui/lei VA loro VANNO

**LE PREPOSIZIONI CON IL VERBO *ANDARE* (=Predlogi z glagolom *andare*)**

Da izrazimo cilj naše poti, poleg glagola andare uporabimo različne predloge. Zaenkrat se bomo osredotočili na predloga A ter IN. Kdaj in zakaj se uporablja enega od teh predlogov, se da samo delno logično razložiti. Večinoma gre za stalne besedne zveze, ki se jih je treba naučiti na pamet.

**A**

a casa (=domov) a scuola (=v šolo) a lezione (=k pouku)

a teatro (=v gledališče) a letto (=v posteljo) al ristorante (=v restavracijo)\*

al mare (=na morje)\* al cinema (=v kino)\* al supermercato (=v trgovino)\*

al lavoro (=v službo)\* allo stadio (=na stadion)\* all'estero (=v tujino)\*

alla posta (=na pošto)\* a Roma (=v Rim)\*\*

\* V nekaterih primerih moramo predlog A očleniti (dodamo mu določni člen samostalnika, ki mu sledi). Kdaj predlog očlenimo in kdaj ne, ni točno določeno. Še nekaj primerov, kako predlog očlenimo:

A + IL CINEMA 🢣 AL CINEMA

A + LO STADIO 🢣 ALLO STADIO

A + L'ESTERO 🢣 ALL'ESTERO

A + LA POSTA 🢣 ALLA POSTA

\*\* Poleg imen za mesta predloga ne očlenimo.

Vado a Roma (=Grem v Rim) Vado a Milano. (=Grem v Milano.)

Vado a Napoli. (=Grem v Neapelj.) Vado a Torino. (=Grem v Torino.)

\*\*\*Če imamo kombinacijo glagola *andare* in glagola v nedoločniku (=infinito), vedno uporabimo predlog A:

Vado a mangiare. (=Grem jest.) Andiamo a giocare. (=Gremo se igrat.)

Andate a sciare. (=Greste smučat.)

**IN**

in montagna (=v gore) in campagna (=na podeželje) in piscina (=na bazen)

in centro (=v center) in banca (=na banko) in ufficio (=v pisarno)

in palestra (=v telovadnico) in classe (=v učilnico) in Asia (=v Azijo)\*

in Italia (=v Italijo)\* in Lombardia (=v Lombardijo)\*

\*Za kontinente, države in regije v kombinaciji z glagolom *andare* vedno uporabimo *IN*.

\*\*Pri besedah, ki se končajo na -TECA in -IA, v kombinaciji z glagolom *andare* pravtako vedno uporabimo predlog *IN*.

Vado in biblioteca. (=Grem v knjižnico.)

Andiamo in pasticceria. (=Gremo v slaščičarno.)

Vanno in discoteca. (=Grejo v diskoteko.)

Va in pizzeria. (=Gre v picerijo.)

 -----------------------------------KONEC ZAPISA V ZVEZEK------------------------------------

1. DEL – utrjevanje snovi

Učbenik:

Stran 69

* Vaja 5: preberi dialoge.
* Vaja 6: poslušaj dialog in dopolni besedilo.

Stran 71

* Vaja 4: Oglej si sličice in dopolni povedi z glagolom *andare*, predlogom in krajem (pomagaj si z zapiski v zvezku).

Delovni zvezek

Stran 41

* Vaja 5: podčrtaj pravilen predlog.
* Vaja 6: dopolni z ustreznim predlogom.
* Vaja 7: dopolni z ustreznim predlogom in nato zapiši, kako ga tvorimo (glej primer).